แผลตกสะเก็ดคันบริเวณรอบแผลพอสะเก็ดหลุดน้ำเหลืองไหลออกมาเป็นมานานเกือบ1เดือนไม่หายสักทีควรทำยังไงคะ
สวัสดีค่ะ อาการแผลตกสะเก็ด คัน อาจเป็นสะเก็ดตามหลังการเกิดแผลถลอกใดๆ สาเหตุอื่นๆเช่นแผลจากการอักเสบของผิวหนังแล้วไปแกะเกาเกิดรอยถลอก สะเก็ดจากผิวแห้งซึ่งการเกิดสะเก็ดขึ้นมาปกคลุมแผลนั้น ก็แสดงว่าแผลใกล้จะหายแล้ว ไม่จำเป็นต้องไปแกะ สะเก็ดจะหลุดออกไปได้เองภายในประมาณ 1-2 สัปดาห์หลังการเกิดสะเก็ดหลุดออกไป แผลควรจะสมานกันดีแล้ว การที่ยังมีน้ำเหลืองไหลออกมาหลังจากนั้นอีก อาจจะหมายถึงแผลที่มีภาวะแทรกซ้อนเช่นการอักเสบหรือการติดเชื้อเรื้อรังที่แผล หากแผลเป็นมาเรื้อรัง 1 เดือนไม่หายไป ควรไปพบแพทย์เพื่อตรวจเพิ่มเติม ในระหว่างนี้รักษาความสะอาดบริเวณผิวหนังรอบๆให้ดี ถ้าแผลยังเปิด ควรใช้น้ำเกลือทางการแพทย์ล้างทำความสะอาด และใช้ผ้าก๊อซปิดแผลเอาไว้ได้